เพอร์เฟ็ค เวิลด์ (บริษัท)

เพอร์เฟค เวิลด์ (完美世界股份有限公司) บริษัทสื่อขนาดใหญ่ของจีนที่มีสำนักงานใหญ่ในกรุงปักกิ่ง ก่อตั้งขึ้นในปี 2008 โดยฉี ยู่เฟิง บริษัทนี้แบ่งออกเป็นสองธุรกิจหลัก ได้แก่เพอร์เฟ็ค เวิลด์ เกม (Perfect World Games) ซึ่งเป็นผู้จัดจำหน่ายวิดีโอเกม และเพอร์เฟ็ค เวิลด์ พิกเจอส์ (Perfect World Pictures) ซึ่งเป็นบริษัทผลิตภาพยนตร์
เพอร์เฟ็ค เวิลด์ เป็นผู้จัดจำหน่ายเกม โดตา 2 และ เคาน์เตอร์-สไตรก์ 2 ของวาล์วแต่เพียงผู้เดียวในประเทศจีน

**ประวัติ**
เพอร์เฟ็ค เวิลด์ ก่อตั้งขึ้นในปี 2004 โดย ฉี ยู่เฟิง ฉีจบการศึกษาในปี 1994 จากมหาวิทยาลัยชิงหฺวา เขาได้ก่อตั้ง Beijing Hongen Education and Technology ในปี 1996 เพื่อจำหน่ายซอฟต์แวร์การศึกษาเพื่อสอนผู้บริโภคชาวจีนเกี่ยวกับการใช้คอมพิวเตอร์ส่วนบุคคลและเรียนภาษาอังกฤษ เขาตั้งบริษัทเพอร์เฟ็ค เวิลด์ (หรือเพอร์เฟ็ค เวิลด์ เกม ในภายหลัง) เพื่อพัฒนาและจัดจำหน่ายเกมออนไลน์แบบผู้เล่นหลายคน บริษัทได้เข้าจดทะเบียนในตลาดหลักทรัพย์แนสแด็ก ในปี 2007 ในปี 2008 ฉีได้ก่อตั้งบริษัทผลิตภาพยนตร์ชื่อเพอร์เฟ็ค เวิลด์ พิกเจอส์ หลังจากบริษัทเพอร์เฟ็ค เวิลด์ เกม ถูกถอดออกจากตลาดหลักทรัพย์แนสแด็กในปี 2015 บริษัทได้รวมเข้ากับเพอร์เฟ็ค เวิลด์ พิกเจอส์ ซึ่งเป็นบริษัทที่ซื้อขายในตลาดหลักทรัพย์เชินเจิ้น ในปี 2016 บริษัทที่ควบรวมกันได้เปลี่ยนชื่อเป็น เพอร์เฟ็ค เวิลด์ เพอร์เฟ็ค เวิลด์ อินเวสเมนต์ แอนด์ โฮลดิง กรุป (完美世界控股集团有限公司) บริษัทผู้ถือหุ้นที่ก่อตั้งโดยฉี เมื่อวันที่ 14 สิงหาคม 2013 เป็นเจ้าของหุ้นส่วนใหญ่ในเพอร์เฟ็ค เวิลด์
เพอร์เฟ็ค เวิลด์ เข้าซื้อ Cryptic Studios บริษัทผู้พัฒนาเกมจาก Atari, SA ในเดือนพฤษภาคม 2011 ในราคา
35 ล้านยูโร การทำธุรกรรมนี้เสร็จสิ้นในเดือนสิงหาคมปีนั้น
เพอร์เฟ็ค เวิลด์ เอ็นเตอร์เทนเมนต์ (Perfect World Entertainment) เป็นบริษัทย่อยด้านวิดีโอเกมในอเมริกาเหนือของ เพอร์เฟ็ค เวิลด์ ก่อตั้งขึ้นในเดือนมิถุนายน ค.ศ. 2008
ในเดือนธันวาคม ค.ศ. 2021 เพอร์เฟ็ค เวิลด์ ขาย เพอร์เฟ็ค เวิลด์ เอ็นเตอร์เทนเมนต์ (Perfect World Entertainment) และ Cryptic Studios ให้กับ Embracer Group ในเดือนมิถุนายน ค.ศ. 2024 เพอร์เฟ็ค เวิลด์ มีรายงานว่าได้เลิกจ้างพนักงานมากกว่า 1,000 คน

**บริษัทในเครือ**

**เพอร์เฟ็ค เวิลด์ ยุโรป**
Perfect World Europe B.V. เป็นบริษัทในเครือของ เพอร์เฟ็ค เวิลด์ ด้านวิดีโอเกมในยุโรป ก่อตั้งขึ้นในช่วงต้นปี ค.ศ. 2010 ที่เมืองอัมสเตอร์ดัม กาเบรียล แฮกเกอร์ (Gabriel Hacker) ได้รับการแต่งตั้งเป็นผู้จัดการทั่วไปของ เพอร์เฟ็ค เวิลด์ ยุโรป (Perfect World Europe) ในเดือนพฤษภาคม ค.ศ. 2012 ในช่วงต้นปี ค.ศ. 2020 บริษัทได้เลิกจ้างพนักงานส่วนใหญ่ เหลือเพียงแผนกการเงิน ฝ่ายสนับสนุนลูกค้า และแผนกแปลภาษา บริษัทนี้เคยเป็นเจ้าของ เพอร์เฟ็ค เวิลด์ เอ็นเตอร์เทนเมนต์ (Perfect World Entertainment) ซึ่งเป็นฝ่ายจัดจำหน่ายของบริษัทที่ขายให้Embracer Groupในปี ค.ศ. 2021

**รูนิค เกม**
รูนิค เกม เป็นบริษัทพัฒนาเกม ก่อตั้งในปี 2008 และมีสำนักงานใหญ่อยู่ในเมืองซีแอตเทิล เพอร์เฟ็ค เวิลด์ ได้ซื้อหุ้นส่วนใหญ่ของบริษัทในเดือนพฤษภาคม ค.ศ. 2010 เป็นมูลค่า link=yes ในวันที่ 3 พฤศจิกายน ค.ศ. 2017 เพอร์เฟ็ค เวิลด์ ได้ปิด รูนิค เกม โดยอ้างเหตุผลว่าผู้จัดจำหน่ายมุ่งเน้นไปที่เกมในรูปแบบบริการ

**ความร่วมมือกับวาล์ว**
ในวันที่ 25 กุมภาพันธ์ 2016 บริษัทเพอร์เฟ็ค เวิลด์ ได้เป็นเจ้าภาพจัดการแข่งขัน โดตา 2 รายการ Shanghai Major การแข่งขันได้รับการยกย่องในด้านผลงานของผู้เล่น แต่การจัดงานถูกวิพากษ์วิจารณ์อย่างหนักเช่น มีปัญหาความล่าช้าในการสตรีม, การถ่ายทอดสัญญาณมีปัญหา และปัญหาอื่น ๆ ภายในงาน รวมถึงอุปกรณ์ของทีมที่เข้าแข่งขันถูกขโมยและได้รับความเสียหาย ในเดือนถัดมา หลังจากงานจบลง จาง ยฺหวินฟาง ประธานบริษัทเพอร์เฟ็ค เวิลด์ได้ออกมาขอโทษ ต่อปัญหาที่เกิดขึ้นในงาน
ในเดือนมิถุนายน 2018 เพอร์เฟ็ค เวิลด์ และวาล์วประกาศความร่วมมือเพื่อพัฒนาเวอร์ชันภาษาจีนของบริการสตีม ซึ่งจะมุ่งเน้นไปที่ตลาดเกมเมอร์ชาวจีนโดยเฉพาะ

**เกมที่พัฒนา**
 Perfect World – มกราคม ค.ศ. 2006
** Perfect World II – พฤศจิกายน ค.ศ. 2006 ต่อมาได้รับการรีแบรนด์เป็น เพอร์เฟกต์ เวิลด์ อินเตอร์เนชันแนล (Perfect World International)  และมีการขยายเกม 16 ครั้ง ตั้งแต่ปี ค.ศ. 2008-2021- Legend of Martial Arts – กันยายน 2006- Jade Dynasty – 3D MMORPG - พฤษภาคม ค.ศ. 2007- Chi Bi – มกราคม ค.ศ. 2008- Hot Dance Party – มีนาคม ค.ศ. 2008- Pocketpet Journey West – ตุลาคม ค.ศ. 2008- Battle of the Immortals – เมษายน ค.ศ. 2009- Ether Saga Odyssey – กรกฎาคม ค.ศ. 2009- Fantasy Zhu Xian – ตุลาคม ค.ศ. 2009- Dragon Excalibur – ตุลาคม ค.ศ. 2010- Forsaken World – ตุลาคม ค.ศ. 2010- Empire of the Immortals – ไตรมาสที่ 4 ปี ค.ศ. 2010- War of the Immortals – ธันวาคม ค.ศ. 2012- Swordsman Online – กรกฎาคม ค.ศ. 2014- Final Fantasy Type-0 Online – ค.ศ. 2017- Tower of Fantasy – สิงหาคม ค.ศ. 2022- Persona 5: The Phantom X - ค.ศ. 2024- One-Punch Man: World - ค.ศ. 2024- Neverness to Everness - แจ้งภายหลัง

**อ้างอิง**

**แหล่งข้อมูลอื่น ==